《春飔》
宋代·洪朋

春飔天上来，吹我中庭树。争先两株桃，照日结红雾。

枝枝迭映两，叶叶相誇诩。光彩夺目精，香气袭行路。

风雨不我谋，零落纵横去。西家婉娩姿，见之切情虑。

蹇修安所营，年芳空掷度。意内人莫知，泪下成红雨。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。